title: Provedbena uredba Komisije (EU) 2017/5 оd 5. siječnja 2017. o nametanju obveze evidentiranja uvoza određenih toplovaljanih plosnatih proizvoda od željeza, nelegiranog čelika ili ostalih legiranih čelika podrijetlom iz Rusije i Brazila

text:
               6.1.2017

               HR

               Službeni list Europske unije

               L 3/1

         PROVEDBENA UREDBA KOMISIJE (EU) 2017/5
   оd 5. siječnja 2017.
   o nametanju obveze evidentiranja uvoza određenih toplovaljanih plosnatih proizvoda od željeza, nelegiranog čelika ili ostalih legiranih čelika podrijetlom iz Rusije i Brazila
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna uredba”), a posebno njezin članak 14. stavak 5.,
   nakon obavješćivanja država članica,
   budući da:

               (1)

               Europska komisija („Komisija”) najavila je 7. srpnja 2016. objavom u Službenom listu Europske unije
                   (2) pokretanje antidampinškog postupka u vezi s uvozom određenih toplovaljanih plosnatih proizvoda od čelika podrijetlom iz Brazila, Irana, Rusije, Srbije i Ukrajine nakon što je federacija EUROFER („podnositelj pritužbe”) 23. svibnja 2016. uložio pritužbu u ime proizvođača koji čine više od 25 % ukupne proizvodnje određenih toplovaljanih plosnatih proizvoda od željeza, nelegiranog čelika ili ostalih legiranih čelika u Uniji.

         1.   PREDMETNI PROIZVOD

               (2)

               Proizvod podložan evidentiranju („predmetni proizvod”) određeni su plosnati valjani proizvodi od željeza, nelegiranog čelika ili ostalih legiranih čelika, bilo da su u kolutima ili ne (uključujući proizvode koji su odrezani na određenu dužinu i „uske trake”), samo toplovaljani i dalje neobrađeni, neplatirani niti prevučeni, podrijetlom iz Brazila, Irana, Rusije, Srbije i Ukrajine („predmetne zemlje”).

               (3)

               Predmetni proizvod ne uključuje:

                           —

                           proizvode od nehrđajućeg čelika i silicijskog elektročelika s usmjerenim zrnima,

                           —

                           proizvode, koji nisu u kolutima, bez reljefnih uzoraka, debljine veće od 10 mm i širine 600 mm ili veće,

                           —

                           proizvode, koji nisu u kolutima, bez reljefnih uzoraka, debljine 4,75 mm ili veće, ali ne veće od 10 mm i širine 2 050 mm ili veće.

               (4)

               Predmetni proizvod trenutačno je obuhvaćen oznakama KN 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 i 7226 91 99. Navedene oznake KN služe samo u informativne svrhe.

         2.   ZAHTJEV

               (5)

               Podnositelj pritužbe podnio je 11. listopada 2016. zahtjev za evidentiranje uvoza predmetnog proizvoda podrijetlom iz predmetnih zemalja. Podnositelj pritužbe 21. studenoga 2016. ažurirao je zahtjev dostavom novih financijskih podataka. Podnositelj pritužbe zatražio je obvezno evidentiranje uvoza predmetnog proizvoda iz predmetnih zemalja kako bi se naknadno mogle primijeniti mjere protiv tog uvoza od datuma tog evidentiranja.

               (6)

               Nakon tog zahtjeva javile su se četiri zainteresirane strane, tvrdeći da početni zahtjev podnositelja pritužbe za evidentiranje nije sadržavao dovoljno dokaza koji bi opravdali evidentiranje uvoza predmetnog proizvoda iz Irana (3), Rusije (4), Srbije (5) i Ukrajine (6).

         3.   RAZLOZI ZA EVIDENTIRANJE

               (7)

               U skladu s člankom 14. stavkom 5. Osnovne uredbe Komisija može narediti carinskim tijelima da poduzmu odgovarajuće mjere evidentiranja uvoza tako da se na taj uvoz mjere mogu naknadno primijeniti. Na zahtjev industrije Unije, koji sadržava dostatne dokaze za opravdanje mjera, uvoz može podlijegati evidentiranju.

               (8)

               Podnositelj pritužbe tvrdio je da su uvoznici itekako bili svjesni dampinške prakse koja je trajala duže vremensko razdoblje i uzrokovala štetu industriji Unije. Uvoz iz predmetnih zemalja uzrokovao je štetu industriji Unije i došlo je do znatnog porasta tog uvoza, čak i nakon razdoblja ispitnog postupka. To bi ozbiljno ugrozilo pozitivan učinak antidampinške pristojbe ako se takva pristojba mora primijeniti.

               (9)

               Komisija je ispitala zahtjev u kontekstu članka 10. stavka 4. Osnovne uredbe. Posebno je provjerila jesu li uvoznici bili svjesni, ili su trebali biti svjesni, postojanja dampinga s obzirom na opseg dampinga i navodnu ili utvrđenu štetu. Također je analizirala je li došlo do dodatnog znatnog povećanja uvoza, koje će, s obzirom na rokove, obujam i ostale okolnosti, vjerojatno ozbiljno ugroziti pozitivni učinak konačne antidampinške pristojbe koja se mora primijeniti.

         3.1.   Svijest uvoznika o dampingu, njegov opseg i navodna šteta

               (10)

               EUROFER-ova pritužba od 23. svibnja 2016. sadržavala je dovoljno dokaza prima facie o navodnom dampingu pet predmetnih zemalja. U verziji pritužbe koja nije povjerljive prirode dampinške marže za pet predmetnih zemalja procijenjeno je da premašuju najmanje 20 %. Za četiri od pet predmetnih zemalja (Brazil, Iran, Rusija i Ukrajina) podnositelj pritužbe u pritužbi je dostavio dokaz o uobičajenoj vrijednosti na temelju informacija o cijenama iz biltena Steel First ili iz drugih tržišnih izvješća. Za preostalu predmetnu zemlju (Srbiju) podnositelj pritužbe dostavio je dokaz o izračunanoj uobičajenoj vrijednosti (procjena troškova proizvodnje, opći i administrativni troškovi te dobit). Dokaz o dampingu temelji se na usporedbi tako utvrđenih uobičajenih vrijednosti s izvoznom cijenom (na razini franko tvornica) predmetnog proizvoda pri prodaji za izvoz u Uniju. Izvozne cijene za predmetne zemlje utvrđene su na temelju informacija s tržišta Steel First ili s pomoću podataka Eurostata. Podnositelj pritužbe dostavio je i dokaz prima facie o navodnoj šteti.

               (11)

               Te su točke navedene u obavijesti o pokretanju postupka za ovaj postupak 7. srpnja 2016. (7). Budući da je ta obavijest javni dokument dostupan svim uvoznicima Komisija smatra da su uvoznici najkasnije u tom trenutku postali svjesni, ili su trebali postati svjesni navodnog dampinga, njegovog opsega i navodne štete. Komisija je stoga zaključila da je ispunjen prvi kriterij za evidentiranje.

         3.2.   Dodatno znatno povećanje uvoza

               (12)

               U ažuriranom zahtjevu za evidentiranje podnositelj zahtjeva usporedio je ukupni prosječni mjesečni obujam uvoza predmetnog proizvoda iz svih predmetnih zemalja u razdoblju od 1. srpnja 2015. do 30. lipnja 2016. s razdobljem od 1. srpnja 2016. do 31. listopada 2016. Iz te usporedbe proizlazi da je došlo do povećanja prosječnog mjesečnog obujma uvoza iz pet predmetnih zemalja od 24 %.

               (13)

               Komisija je zauzela stajalište da uporaba podataka iz mjeseca srpnja 2016. nije bila primjerena. Kako je objašnjeno u uvodnoj izjavi (12), uvoznici su tek od 7. srpnja trebali biti svjesni navodnog dampinga i štete. Upotreba podataka iz vremena prije tog datuma ne smije biti odlučujuća za uvođenje evidentiranja. Budući da se uvozne statistike izrađuju jedanput mjesečno, Komisija je odlučila usporediti prosječan obujam uvoza iz predmetnih zemalja tijekom razdoblja od 1. srpnja 2015. do 30. lipnja 2016. s razdobljem od 1. kolovoza 2016. do 30. studenoga 2016. (tj. 4 mjeseca nakon pokretanja postupka 7. srpnja 2016.).

               (14)

               Komisija je u tom razdoblju primijetila znatan porast od 14 % za predmetne zemlje prilikom usporedbe ukupnog prosječnog mjesečnog obujma uvoza. No, Komisija je istodobno utvrdila znatne razlike u pojedinačnim izvoznim rezultatima tih pet zemalja, koji su istaknuti u različitim podnescima iz uvodne izjave (6).

               (15)

               Konkretno, povećanje od 14 % ukupnog mjesečnog prosječnog obujma uvoza iz pet predmetnih zemalja za razdoblje kako je navedeno u uvodnoj izjavi (13) zajednički je učinak znatnog porasta uvoza iz Rusije (+ 73 %) i uvoza iz Brazila (+ 26 %), smanjenja uvoza iz dviju drugih predmetnih zemalja (Ukrajina i Iran) i statusa quo za Srbiju u pogledu uvoza predmetnog proizvoda.

               (16)

               Stoga se porast obujma dampinškog uvoza iz pet predmetnih zemalja u potpunosti može pripisati isključivo znatnom povećanju obujma uvoza iz Rusije i Brazila. U tim izvanrednim okolnostima Komisija ne vidjeti razloga za evidentiranje uvoza i iz ostalih triju zemalja. Iako je Komisija prema članku 3. stavku 4. Osnovne uredbe u glavnom ispitnom postupku trebala izraditi kumulativnu procjenu štete koju je prouzročilo svih pet zemalja, retroaktivno uvođenje pristojbi za uvoz iz zemalja u kojima je nakon pokretanja postupka izvoz stagnirao ili se čak smanjio činilo se nerazmjernim. Stoga je Komisija zaključila da ni taj uvoz nije potrebno evidentirati.

         3.3.   Ostale okolnosti

               (17)

               Podnositelj pritužbe u svoju je pritužbu od 23. svibnja 2016. uključio dokaze prima facie o trendu smanjivanja uvoznih prodajnih cijena za predmetne zemlje. Prosječne prodajne cijene u Uniji smanjile su se od 2011. do 2015. zbog čega su se snizile prosječne prodajne cijene proizvođača čelika u Uniji za najmanje 30 %. U cjelini, te uzimajući u obzir opseg navodnih dampinških marži iz pritužbe, to je u ovoj fazi bio dovoljan dokaz da izvoznici iz predmetnih zemalja provode damping. No, podnositelj pritužbe u svoj zahtjev za evidentiranje od 11. listopada 2016. nije uključio ažurirane informacije o uvoznim cijenama nakon pokretanja ovog ispitnog postupka.

               (18)

               Komisija je zauzela stajalište da je razvoj cijene nakon pokretanja postupka još jedna bitna činjenica za podnošenje zahtjeva za evidentiranjem. Stoga je analizirala uvozne cijene na temelju podataka iz Eurostata. Utvrdila je da su uvozne cijene iz predmetnih zemalja donekle porasle nakon pokretanja ovog ispitnog postupka.

               (19)

               Procjenjujući taj rastući trend uvoznih cijena iz Rusije i Brazila Komisija je utvrdila da je apsolutna vrijednost tih cijena i dalje na kritično niskoj razini. Konkretno, niža je od troškova proizvodnje u industriji Unije na kraju 2015., kako je Komisija utvrdila u usporednom slučaju toplovaljanih plosnatih proizvoda iz Kine (8). U tim je okolnostima Komisija zaključila da je evidentiranje uvoza iz tih dviju zemalja opravdano.

         3.4.   Zaključak

               (20)

               Zaključno, porast obujma dampinškog uvoza iz pet predmetnih zemalja u potpunosti se može pripisati znatnom povećanju obujma uvoza iz Rusije i Brazila. S obzirom na rokove to znatno povećanje obujma uvoza iz Rusije i Brazila vjerojatno će ozbiljno ugroziti pozitivni učinak bilo kakve konačne pristojbe, osim ako se ta pristojba primijeni retroaktivno.

         4.   POSTUPAK

               (21)

               S obzirom na prethodno navedeno, Komisija je zaključila da postoji dovoljno dokaza prima facie za opravdanje obveznog evidentiranja uvoza predmetnog proizvoda iz Rusije i Brazila u skladu s člankom 14. stavkom 5. Osnovne uredbe.

               (22)

               Sve zainteresirane strane pozivaju se da iznesu svoja stajališta u pisanom obliku i dostave dokaze kojima ih potkrjepljuju. Nadalje, Komisija može saslušati zainteresirane strane uz uvjet da one podnesu zahtjev u pisanom obliku i da dokažu da postoje posebni razlozi zbog kojih ih treba saslušati.

         5.   EVIDENTIRANJE

               (23)

               U skladu s člankom 14. stavkom 5. Osnovne uredbe uvoz predmetnog proizvoda iz Rusije i Brazila trebao bi podlijegati evidentiranju kako bi se, ako se ispitnim postupkom utvrde nalazi koji vode do uvođenja antidampinških pristojbi i ako su ispunjeni potrebni uvjeti, osigurala retroaktivna naplata pristojbi na evidentirani uvoz iz Rusije i Brazila u skladu s člankom 10. stavkom 4. Osnovne uredbe.

               (24)

               Podnositelj pritužbe u pritužbi je za Rusiju procijenio prosječnu dampinšku maržu od 20 % do 40 %, a za Brazil prosječnu dampinšku maržu od 40 % do 70 %. Također je prosječnu maržu sniženja cijena za predmetni proizvod procijenio na 20 % do 50 % i za Rusiju i Brazil. Procijenjeni iznos moguće buduće obveze za Rusiju i Brazil postavlja se na razinu prosječne dampinške marže procijenjenu na temelju pritužbe, tj. 20 % – 50 % ad valorem na vrijednost uvoza CIF za predmetni proizvod.

         6.   OBRADA OSOBNIH PODATAKA

               (25)

               Svi osobni podaci prikupljeni u kontekstu ovog evidentiranja obrađivat će se u skladu s Uredbom (EZ) br. 45/2001 Europskog parlamenta i Vijeća (9),

         DONIJELA JE OVU UREDBU:
   Članak 1.
   1.   Carinska tijela ovim se upućuju, u skladu s člankom 14. stavkom 5. Uredbe (EU) 2016/1036, da poduzmu odgovarajuće korake kako bi evidentirala uvoz u Uniju određenih plosnatih valjanih proizvoda od željeza, nelegiranog čelika ili ostalih legiranih čelika, bilo da su u kolutima ili ne (uključujući proizvode koji su odrezani na određenu dužinu i „uske trake”), samo toplovaljanih i dalje neobrađenih, neplatiranih niti prevučenih, podrijetlom iz Brazila i Rusije.
   Predmetni proizvod ne uključuje:

               —

               proizvode od nehrđajućeg čelika i silicijskog elektročelika s usmjerenim zrnima,

               —

               proizvode, koji nisu u kolutima, bez reljefnih uzoraka, debljine veće od 10 mm i širine 600 mm ili veće,

               —

               proizvode, koji nisu u kolutima, bez reljefnih uzoraka, debljine 4,75 mm ili veće, ali ne veće od 10 mm i širine 2 050 mm ili veće.

         2.   Dotični proizvod trenutačno je obuhvaćen oznakom KN 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 i 7226 91 99(oznake TARIC: 7225191090, 7225401295, 7225401595, 7225406090, 7226191090, 7226200095).
   3.   Evidentiranje istječe devet mjeseci od dana stupanja na snagu ove Uredbe.
   4.   Sve zainteresirane strane pozivaju se da iznesu svoja stajališta u pisanom obliku, dostave dokaze kojima ih potkrjepljuju ili podnesu zahtjev za saslušanje u roku od 20 dana od datuma objave ove Uredbe.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. siječnja 2017.

            Za Komisiju

            Predsjednik

         Jean-Claude JUNCKER

      (1)  SL L 176, 30.6.2016., str. 21.

      (2)  Obavijest o pokretanju antidampinškog postupka povezanog s uvozom određenih toplovaljanih plosnatih proizvoda od željeza, nelegiranog čelika ili ostalih legiranih čelika podrijetlom iz Brazila, Irana, Rusije, Srbije i Ukrajine (SL C 246, 7.7.2016., str. 7.).

      (3)  Podnesak društva Mobarakeh Steel Company od 9. studenoga 2016.

      (4)  Podnesak društva MMK Group i Severstal Group od 10. studenoga 2016.

      (5)  Podnesak društva Železara Smederevo d.o.o. od 28. listopada 2016.

      (6)  Podnesak društva Metinvest Group od 5. prosinca 2016.

      (7)  Odjeljak 3. obavijesti o pokretanju postupka(vidjeti bilješku 2.).

      (8)  Provedbena uredba Komisije (EU) 2016/1778 od 6. listopada 2016. o uvođenju privremene antidampinške pristojbe na uvoz određenih toplovaljanih plosnatih proizvoda od željeza, nelegiranog čelika ili ostalih legiranih čelika podrijetlom iz Narodne Republike Kine (SL L 272, 7.10.2016., str. 33.) (tablica u uvodnoj izjavi 104.).

      (9)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).


title: Provedbena uredba Komisije (EU) 2015/2068 оd 17. studenoga 2015. o utvrđivanju, u skladu s Uredbom (EU) br. 517/2014 Europskog parlamenta i Vijeća, oblika oznaka za proizvode i opremu koji sadržavaju fluorirane stakleničke plinove (Tekst značajan za EGP)

text:
               18.11.2015

               HR

               Službeni list Europske unije

               L 301/39

         PROVEDBENA UREDBA KOMISIJE (EU) 2015/2068
   оd 17. studenoga 2015.
   o utvrđivanju, u skladu s Uredbom (EU) br. 517/2014 Europskog parlamenta i Vijeća, oblika oznaka za proizvode i opremu koji sadržavaju fluorirane stakleničke plinove
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 517/2014 Europskog parlamenta i Vijeća od 16. travnja 2014. o fluoriranim stakleničkim plinovima i stavljanju izvan snage Uredbe (EZ) br. 842/2006 (1), a posebno njezin članak 12. stavak 14.,
   budući da:

               (1)

               Članak 12. Uredbe (EU) br. 517/2014 sadržavao je određene zahtjeve za označivanje proizvoda i opreme koji sadrže fluorirane stakleničke plinove ili čije funkcioniranje o njima ovisi utvrđene u Uredbi Komisije (EZ) br. 1494/2007 (2) te dodatne zahtjeve za označivanje pjene i fluoriranih stakleničkih plinova koji se stavljaju na tržište za posebne namjene.

               (2)

               Radi jasnoće, primjereno je odrediti točan tekst informacija koje moraju biti navedene na oznakama iz članka 12. stavka 1. Uredbe (EU) br. 517/2014 te utvrditi zahtjeve kojima se osigurava vidljivost i čitljivost takvih oznaka s obzirom na njihov izgled i položaj na pakiranju.

               (3)

               Kako bi se osiguralo da se jednaka oznaka upotrebljava za proizvode koji sadržavaju fluorirane stakleničke plinove na koje se odnosi i Uredba (EZ) br. 1272/2008 Europskog parlamenta i Vijeća (3), posebno za označivanje spremnika, uključujući cilindre, bubnjeve te cestovne i željezničke tankere, na dijelu oznake predviđenom za dopunske informacije trebale bi biti navedene informacije koje je potrebno naznačiti u skladu s Uredbom (EU) br. 517/2014.

               (4)

               Uredbu (EZ) br. 1494/2007 stoga bi trebalo staviti izvan snage.

               (5)

               Mjere predviđene u ovoj Uredbi u skladu su s mišljenjem Odbora osnovanog na temelju članka 24. Uredbe (EU) br. 517/2014,

         DONIJELA JE OVU UREDBU:
   Članak 1.
   Predmet
   Ovom se Uredbom utvrđuje oblik oznaka koji se primjenjuje na vrste proizvoda i opreme iz članka 12. stavaka 1., 2., i 5. Uredbe (EU) br. 517/2014, kao i na fluorirane stakleničke plinove iz članka 12. stavaka 6. do 12. te Uredbe.
   Članak 2.
   Oblik oznaka
   1.   Informacije na oznaci moraju se jasno isticati u odnosu na pozadinu oznake i moraju biti navedene u takvoj veličini i s takvim međusobnim razmakom da budu jasno čitljive. Ako se informacije koje se moraju uključiti na temelju ove Uredbe dodaju na oznaku koja je već stavljena na određeni proizvod ili opremu, veličina slova ne smije biti manja od najmanjih slova kojima su ispisane druge informacije na toj oznaci ili na postojećim nazivnim pločicama ili na drugim oznakama s informacijama o proizvodu.
   2.   Cijela oznaka i njezin sadržaj moraju biti osmišljeni tako da se osigura da oznaka ostane na mjestu na kojem je pričvršćena na proizvod ili opremu te da bude čitljiva u normalnim uvjetima korištenja tijekom cijelog razdoblja u kojem taj proizvod ili ta oprema sadržava fluorirane stakleničke plinove.
   3.   Proizvodi i oprema iz članka 12. stavka 1. Uredbe (EU) br. 517/2014 moraju imati oznaku koja sadržava informacije u skladu s člankom 12. stavkom 3. Uredbe (EU) br. 517/2014 te tekst „Sadržava fluorirane stakleničke plinove”.
   4.   Težina fluoriranih stakleničkih plinova izražava se u kilogramima, a ekvivalent CO2 izražava se u tonama.
   5.   Kad je oprema prethodno napunjena fluoriranim stakleničkim plinovima ili kad njezino funkcioniranje ovisi o njima te kad se takvi plinovi mogu dodati izvan proizvodnog pogona i proizvođač ne definira njihovu konačnu ukupnu količinu, oznaka mora sadržavati količinu fluoriranih stakleničkih plinova stavljenih u proizvodnom pogonu ili količinu za koju je oprema osmišljena te na oznaci mora biti osiguran prostor za unošenje količine dodane izvan proizvodnog pogona, kao i ukupne količine koja tako nastaje.
   6.   Ako proizvod koji sadržava fluorirane stakleničke plinove ili unaprijed pomiješane poliole treba označiti i u skladu s Uredbom (EZ) br. 1272/2008, informacije u skladu s člankom 12. stavcima 3., 5. do 12. Uredbe (EU) br. 517/2014 navode se u odjeljku oznake za dopunske informacije iz članka 25. Uredbe (EZ) br. 1272/2008.
   7.   Ako su fluorirani staklenički plinovi namijenjeni za određene uporabe u skladu s člankom 12. stavcima 6. do 12. Uredbe (EU) br. 517/2014, oznaka treba sadržavati sljedeći tekst:

               (a)

               „100 % oporabljeno” ili „100 % obnovljeno” za oporabljene ili obnovljene fluorirane stakleničke plinove koji ne sadržavaju nerabljene fluorirane stakleničke plinove. Adresa postrojenja za oporabu ili obnavljanje mora uključivati adresu u Uniji;

               (b)

               „Uvezeno samo radi uništavanja” za fluorirane stakleničke plinove uvezene da bi bili uništeni;

               (c)

               „Samo za izravan izvoz na veliko iz EU-a” za fluorirane stakleničke plinove koje proizvođač ili uvoznik dostavlja poduzeću za izravan izvoz na veliko iz Unije;

               (d)

               „Samo za korištenje u vojnoj opremi” za fluorirane stakleničke plinove koji će se koristiti u vojnoj opremi;

               (e)

               „Samo za jetkanje/čišćenje u industriji poluvodiča” za fluorirane stakleničke plinove koji će se koristiti u svrhu jetkanja i čišćenja u industriji poluvodiča;

               (f)

               „Samo za upotrebu kao sirovine” za fluorirane stakleničke plinove koji će služiti kao sirovina;

               (g)

               „Samo za proizvodnju dozirnih inhalatora” za fluorirane stakleničke plinove koji su namijenjeni za dozirne inhalatore za primjenu farmaceutskih sastojaka.

         8.   Rashladna i klimatizacijska oprema te dizalice topline izolirane pjenom ekspandiranom fluoriranim stakleničkim plinovima moraju se označiti oznakom koja sadržava sljedeći tekst: „Pjena ekspandirana fluoriranim stakleničkim plinovima”.
   9.   Oznake moraju biti postavljene u skladu s člankom 12. stavkom 4. Uredbe (EU) br. 517/2014 i, kad je to moguće, uz postojeće nazivne pločice ili oznake s informacijama o proizvodu na proizvodima ili opremi koji sadržavaju fluorirane stakleničke plinove.
   Članak 3.
   Stavljanje izvan snage
   Uredba (EZ) br. 1494/2007 stavlja se izvan snage. Članak 2. stavak 1. točka (c) Uredbe (EZ) br. 1494/2007 nastavlja se primjenjivati do 1. siječnja 2017. Međutim, radi usklađivanja s tom odredbom prije 1. siječnja 2017. poduzeća već mogu primjenjivati članak 12. stavak 3. točku (c) Uredbe (EU) br. 517/2014.
   Upućivanja na Uredbu (EZ) br. 1494/2007 smatraju se upućivanjima na ovu Uredbu i čitaju se u skladu s korelacijskom tablicom iz Priloga.
   Članak 4.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske Unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 150, 20.5.2014., str. 195.

      (2)  Uredba Komisije (EZ) br. 1494/2007 od 17. prosinca 2007. o utvrđivanju, u skladu s Uredbom (EZ) br. 842/2006 Europskog parlamenta i Vijeća, oblika oznaka i dodatnih zahtjeva u pogledu označivanja vezanih uz proizvode i opremu koji sadrže određene fluorirane stakleničke plinove (SL L 332, 18.12.2007., str. 25.)

      (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

      PRILOG

         Korelacijska tablica

                  Uredba (EZ) br. 1494/2007

                  Ova Uredba

                  Članak 1.

                  Članak 1.

                  Članak 2. stavak 1.

                  Članak 2. stavci 3. i 4.

                  Članak 2. stavak 2.

                  Članak 2. stavak 8.

                  Članak 2. stavak 3.

                  Članak 2. stavak 5.

                  Članak 2. stavak 4.

                  —

                  Članak 3. stavak 1.

                  —

                  Članak 3. stavak 2.

                  Članak 2. stavak 1.

                  Članak 3. stavak 3.

                  Članak 2. stavak 2.

                  Članak 4. stavak 1.

                  Članak 2. stavak 9.

                  Članak 4. stavak 2.

                  —

                  Članak 5.

                  Članak 4.


title: Provedbena uredba Komisije (EU) 2015/22 оd 5. siječnja 2015. o razvrstavanju određene robe u kombiniranu nomenklaturu

text:
               8.1.2015

               HR

               Službeni list Europske unije

               L 4/13

         PROVEDBENA UREDBA KOMISIJE (EU) 2015/22
   оd 5. siječnja 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.

               (3)

               U skladu s navedenim općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju obrazloženja navedenog u stupcu 3. te tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. siječnja 2015.

            Za Komisiju,

            u ime predsjednika,

         Heinz ZOUREK

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (Oznaka KN)

                  Obrazloženje

                  (1)

                  (2)

                  (3)

                  Rabljeno sportsko terensko vozilo (SUV) s pogonom na sva četiri kotača s dizelskim motorom obujma cilindara 2 000 cm3, peterostupanjskim ručnim mjenjačem i jednom brzinom za vožnju unatrag. Ukupna bruto masa vozila iznosi približno 2 330 kg; ukupna nosivost iznosi 700 kg.
                  Ima jedan integralni prostor za prijevoz osoba i robe. Kabina ima jedan red sjedala s dva sjedala (uključujući vozačevo sjedalo) i pet vrata sa staklenim plohama (stražnja vrata otvaraju se u stranu). Prostor za teret obložen je podnim pokrivačima. Cjelokupni interijer vozila presvučen je na bočnoj i krovnoj strani. Opremljeno je mehanizmom za podizanje i spuštanje prednjih i stražnjih bočnih prozora.
                  Vozilo je prilagođeno za prijevoz robe uklanjanjem drugog reda sjedala i prekrivanjem sidrišta za učvršćivanje stražnjih sjedala i sigurnosnih pojaseva te odvajanjem kabine mrežnom pregradom. Sidrišta za učvršćivanje stražnjih sjedala i sigurnosnih pojaseva nisu uklonjena ili trajno onesposobljena.

                  8703 32 90

                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature i nazivima oznaka KN 8703, 8703 32 i 8703 32 90.
                  Razvrstavanje proizvoda u tarifni broj 8704 kao vozila za prijevoz robe isključeno je jer vozilo ima objektivna svojstva i opći izgled vozila konstruiranog prvenstveno za prijevoz osoba (ima pet prozora, presvučeno je na bočnoj i krovnoj strani i ima podni prekrivač). Preinake koje su učinjene radi potrebe prijevoza robe (uklanjanje stražnjih sjedala, ugradnja mrežne pregrade) lako se mogu vratiti u prvobitno stanje.
                  Stoga se vozilo razvrstava u oznaku KN 8703 32 90 kao rabljeno motorno vozilo konstruirano prvenstveno za prijevoz osoba.


title: Provedbena uredba Komisije (EU) 2015/23 оd 5. siječnja 2015. o razvrstavanju određene robe u kombiniranu nomenklaturu

text:
               8.1.2015

               HR

               Službeni list Europske unije

               L 4/15

         PROVEDBENA UREDBA KOMISIJE (EU) 2015/23
   оd 5. siječnja 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.

               (3)

               U skladu s navedenim općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju obrazloženja navedenog u stupcu 3. te tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene ovom Uredbom u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. siječnja 2015.

            Za Komisiju,

            u ime predsjednika,

         Heinz ZOUREK

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (Oznaka KN)

                  Obrazloženje

                  (1)

                  (2)

                  (3)

                  Proizvod od čelika u obliku slova „T”. Vanjski promjer ramena iznosi 23 mm, a najveći promjer središnjeg dijela proizvoda iznosi 40 mm. Bočni krajevi proizvoda su ukošeni, prikladni za čeono zavarivanje, a treći je kraj s unutarnjim navojem.
                  Bočni krajevi namijenjeni su za zavarivanje između ploča radijatora. Treći kraj služi za montažu odzračnog ventila ili regulacijskog ventila, ili za spajanje radijatora s cijevi koja ga povezuje, na primjer, s bojlerom.
                  Vidjeti sliku (1).

                  7307 93 19

                  Razvrstavanje se utvrđuje u skladu s odredbama općih pravila 1. i 6. za tumačenje kombinirane nomenklature, napomenom 2.(a) uz odsjek XV. i tekstom oznaka KN 7307, 7307 93 i 7307 93 19.
                  Proizvod ima objektivna obilježja pribora za cijevi iz tarifnog broja 7307. Proizvodi iz tarifnog broja 7307 su, u skladu s napomenom 2.(a) uz odsjek XV., dijelovi za opću uporabu. S obzirom na to da pozivanje na dijelove navedene između ostalog u poglavlju 73. ne uključuje dijelove za opću uporabu definirane u toj napomeni, isključeno je razvrstavanje proizvoda u tarifni broj 7322 kao dio radijatora za centralno grijanje (vidjeti i Objašnjenja Harmoniziranog sustava za tarifni broj 7322, točka (2)(a)).
                  Proizvod se stoga razvrstava u oznaku KN 7307 93 19 kao ostali pribor za cijevi od čelika za čeono zavarivanje s najvećim vanjskim promjerom ne većim od 609,6 mm.

         (1)  Slika je samo informativne naravi.


title: Provedbena uredba Komisije (EU) br. 29/2014 оd 19. prosinca 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [West Country Beef (ZOZP)]

text:
               15.1.2014

               HR

               Službeni list Europske unije

               L 10/5

         PROVEDBENA UREDBA KOMISIJE (EU) br. 29/2014
   оd 19. prosinca 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [West Country Beef (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Ujedinjene Kraljevine za upis naziva „West Country Beef” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, taj naziv potrebno je upisati u registar,

         DONIJELA JE OVU UREDBU:
   Članak 1.
   Naziv iz Priloga ovoj Uredbi upisuje se u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL C 231, 9.8.2013., str. 14.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.1.   Svježe meso (i iznutrice)

      UJEDINJENA KRALJEVINA
      West Country Beef (ZOZP)